കണ്ണൂര് സര്വകലാശാല കാന്പസുകളില് ലൈബ്രറിയും കൗണ്സലിംഗ് സെന്ററും കണ്ണൂര്: എല്ലാ കാമ്ബസുകളിലും ലൈബ്രറികള് സ്ഥാപിക്കുന്നതിനും കൗണ്സലിംഗ് സെന്റര് തുടങ്ങുന്നതിനാവശ്യമായ എസ്റ്റിമേറ്റ് തയാറാക്കാനും കണ്ണൂര് സര്വകലാശാലാ സിന്ഡിക്കറ്റ് യോഗം തീരുമാനിച്ചു. സര്വകലാശാലാ ഡയറക്ടര് ഓഫ് സ്റ്റുഡന്റ്സ് സര്വീസസ്, വിവിധ കാമ്ബസുകളിലെ ഹെല്ത്ത് സെന്ററിലേക്കുള്ള ഡോക്ടര്മാര്, നഴ്സുമാര് എന്നിവരുടെ റാങ്ക് ലിസ്റ്റ് അംഗീകരിച്ചു. രാജപുരം സെന്റ് പയസ് കോളജിലെ ഏഴും നിര്മലഗിരി കോളജിലെ അഞ്ചും അസിസ്റ്റന്റ് പ്രഫസര്മാരുടെ നിയമനങ്ങളും യോഗം അംഗീകരിച്ചു. മഞ്ചേശ്വരം കാമ്ബസില് എല്എല്എം കോഴ്സും നാഷണല് ഇനിഷ്യേറ്റീവ് ഫോര് ഡെവലപ്പിംഗ് ആന്ഡ് ഹാര്ണസിംഗ് ഇന്നോവേഷന്സിന്റെ കീഴില് ഇന്ക്ലൂസീവ് ടെക്നോളജി ബിസിനസ് ഇന്കുബേറ്ററും തുടങ്ങാനുള്ള നിര്ദേശങ്ങള് അംഗീകരിച്ചു. രാജീവ് മെമ്മോറിയല് ട്രെയിനിംഗ് കോളജിലെ 2021 22 ബിഎഡ് അഡ്മിഷന് സീറ്റ് മട്രിക്സില് ഉള്പ്പെടുത്താനുള്ള അപേക്ഷയും പരിഗണിച്ചു. കണ്ണൂര് സര്വകലാശാലയും പാലക്കാട് മുണ്ടൂരിലെ ഇന്റഗ്രേറ്റഡ് റൂറല് ടെക്നോളജി സെന്ററുമായി എംഒയു ഒപ്പിടും. ലെയ്സണ് ഓഫീസറായി വി. മനോഹരന്റെ സേവനം ആറുമാസത്തേക്കുകൂടി ദീര്ഘിപ്പിച്ചു. 35 പേര്ക്ക് പിഎച്ച്ഡി ഗവേഷണ ബിരുദം നല്കും. പുതിയ സ്റ്റാന്ഡിംഗ് കൗണ്സലായി മുന് സീനിയര് ഗവ. പ്ലീഡര് ഐ.വി. പ്രോമോദിനെ നിയമിച്ചു. 202021 സാമ്ബത്തികവര്ഷത്തെ വാര്ഷിക കണക്കുകളും സിന്ഡിക്കറ്റ് യോഗം അംഗീകരിച്ചു.